Mannen med den nakne pistol

Mannen med den nakne pistol (orignaltittel: The Naked Gun: From the Files of Police Squad!) er en amerikansk  fra 1988 regissert av David Zucker. Filmen handler om etterforsker Frank Drebin ved LAPD som til stadighet roter seg opp i pinlige situasjoner. Riktig ille blir det når han får ansvaret for sikkerheten rundt besøket til den britiske dronningen. Helt tilfeldig oppdager han et komplott mot henne. Hovedrollen som Frank Drebin spilles av Leslie Nielsen,  mens sentrale biroller spilles av Priscilla Presley, Ricardo Montalbán, George Kennedy og O. J. Simpson. Filmen inneholder en rekke parodier på kjente kriminalfilmer.

Filmen ble godt mottatt av filmkritikerne og en stor publikumssuksess. Den har fått to oppfølgere: Mannen med den nakne pistol 2 1/2 (1991) og Mannen med den nakne pistol 33 1/3 (1994). Filmene tar utgangspunkt i en karakter som Leslie Nilelsen spilte i den kortlivede komiserien Police Squad! (1982).

Handling 
Politietterforsker Frank Derbin i Los Angeles-politiet får i oppdrag å sørge for at det britiske dronningens besøk i Los Angeles går etter planen. Sammen med Vincentz Ludvig skal han utarbeide sikkerhetstiltak. Utilsiktet klarer Derbin å skape kaos og full skandale når Dronningen kommer til L.A. Etter at ting har roet seg ned finner han ut at det eksisterer et komplott mot Dronningen og at noen planlegger et attentat. Derbin er fast bestemt på å avsløre og stanse attentatet, men samtidig må han sloss mot det kaos som han selv til stadighet skaper rundt seg.

Om filmen

Popularitet og økonomi 
Mannen med den nakne pistol ble en stor publikumssuksess, spesielt i USA hvor den innbrakte over $78 millioner og ble den niende mest innbringende filmen i 1988.

Produksjonskostnadene var på $12 millioner.

Anmelderne 
Den fikk god mottakelse av filmkritikerne, noen som gjenspeiles i at den har oppnådd så mye som 87 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin har gitt den 3 av 4 stjerner i sin Movie Guide.

Også de norske anmelderne gav den god mottakelse.

Priser 
Nielsen ble nominert i klassen "morsomste mannlige hovedrolle i film" ved American Comedy Awards.

Annet 
I Norge ble den lansert på kino med undertittelen «med rett til å gå i baret».

I rollene 
 Leslie Nielsen – Løytnant Frank Drebin
 Priscilla Presley – Jane Spencer 
 Ricardo Montalbán – Vincent Ludwig 
 George Kennedy – Kaptein Ed Hocken
 O. J. Simpson – Detektiv Nordberg
 Susan Beaubian – Wilma Nordberg 
 Nancy Marchand – Borgermester Barkley 
 Raye Birk – Pahpshmir 
 Jeannette Charles – Dronning Elizabeth II 
 Ed Williams – Ted Olsen 
 Tiny Ron – Al, en høyvokst labteknikker 
 "Weird Al" Yankovic – Som seg selv
 Leslie Maier – Som seg selv
 Winifred Freedman – Stephanie 
 Joe Grifasi – Mann ved havna

Referanser

Eksterne lenker 
 

Crazykomedier fra USA
Filmer fra 1988
Engelskspråklige filmer
Filmer lagt til politimiljø
Filmer lagt til Los Angeles
Filmer basert på TV-serier